
	Балаларды далада қабылдау
	Күнделікті дене қызуын өлшеу, балалардың дене терісіне, сыртқы келбетіне назар аудару; тәрбиешінің ата-аналарды толғандырған сұрақтарына жауаптары; балаларға арналған қолайлы орта тудыру.

	
	Ата-аналармен "Мектеп жасына дейінгі балалардың экологиялық тәрбиесі" тақырыбында әңгімелесу.

	
	Көркемсөзді оқу жаттығуы
(тіл дамыту және көркем әдебиет)
Мақсат-міндеттер.
Дина Ахметова «Бауырсақ».
Бауыр-бауыр, бауырсақ,
Сенің бетің домалақ,
Сенің дәмің тәп-тәтті,
Абайлашы, болшы сақ!
Суреттерді қарастыру. Ойыншық
(тіл дамыту және көркем әдебиет, қоршаған әлеммен таныстыру)
Мақсат-міндеттері. Заттарды және олармен әрекеттерді атау, оларды суреттерден тану. Суреттердің мазмұны бойынша қойылған сұрақтарға жауап беруді дамыту. Сөздік қорларын байыту. Қоршаған әлемге қызығушылықты арттыру.
	«Көңілді саусақтар» саусаққа арналған жаттығу.
(тіл дамыту және көркем әдебиет)
Мақсат-міндеттер.
Қолдың ұсақ моторикасын, жағымды эмоцияларды дамыту, өздеріне сенімділікті арттыру.
Оң қолымда бес саусақ (оң қолдың саусақтарын көрсету)
Сол қолымда бес саусақ (сол қолдың саусақтарын көрсету)
Бәрін қоссақ – он саусақ (екі қолдың саусақтарын қосу)
Оң аяқпен секіремін (екі аяқпен кезек секіру)
Сол аяқпен секіремін (бір орында жүру)
«Әтеш» (Д. Ахметова)
(тіл дамыту және көркем әдебиет)
Мақсат-міндеттер.
Тұлымшағы үлпілдек,
Жібек сақал желкілдек,
Әтеш, әтеш айбарлы,
Әдемі алтын айдарлы,
Неге ерте тұрасың?
Кеңірдегің созасың?
Балалардың кішкентай
Неге ұйқысын бұзасың?
	Текшелермен ойындар.
(құрастыру)
Мақсат-міндеттер: балаларды текшелердің қасиеттерін тануға мүмкіндіктер жасау, түрлі құрылыстарды қалауға ынталандыру.
Менде түрлі-түсті текшелер бар.
- Балалар, қараңдаршы, мына текшелерден қандай гүлдер құрастыруға болады? Өз қалауларын бойынша гүл құрастырып көріңдер.
Ойын жаттығуы:"Гүлдер".
(дене тәрбиесі)
Мақсат-міндеттер: балаларды ырғаққа сай қимылдауға, көркем сөзге ілесіп айтуға машықтандыру; жағымды эмоцияларды дамыту.
Гүлім, гүлім, өсе бер, (Екі қолды жоғары көтеру)
Әдемі боп, асыл боп. (Қолдарын екі жаққа бұлғау)
Күндей жайнап кете бер, (Отырып, тұру)
Қызыл, сары, жасыл боп. (Қол шапалақтау)
	"Суретті құра" ойыны.
(сенсорика)
Мақсат-міндеттер: балаларды ұсақ бөліктерден (2-4) тұтас бейнені құрастыруға дағдыландыру; жазықты бағдарлау, ойлау, қабылдау қабілеттерін дамыту.
"Көпіршік" қимыл-қозғалыс ойыны.
(дене тәрбиесі)
Мақсат-міндеттер: балаларды шеңбер құрып тұруды, оны кеңейте және кішірейте білуді, өз қимылдарын мәтін сөзіне сәйкестендіруді үйрету.
Мөп-мөлдір көпіршік,
Қалықта аспанда.
Жарылмай ұша бер,
Ешкімнен жасқанба!
Балалар, баяу артқа қарай шегініп, шеңберді кеңейтеді.
"Көпіршік жарылды" сөзіне балалар қолдарын түсіріп, "ш-ш-ш" дыбысын дыбыстайды.
	Саусақ жаттығуы.
(тіл дамыту және көркем әдебиет)
Мақсат-міндеттер: балалардың ұсақ қол моторикасын, сөйлеу қабілетін, жағымды эмоцияларды дамыту.
Гүлдер нәзік болады, (Саусақтарды баяу ашу)
Қаулап өсіп толады. (Қолдарын үстіге созып, бұлғайды)
Қарамасаң аялап,
Солып, қурап қалады.(Саусақтарын баяу жабу)
Д. Ахметова «Ойыншықтар ұйықтап қалды».
(тіл дамыту және көркем әдебиет, қоршаған әлеммен таныстыру)
Мақсат-міндеттер.
Ойыншықтар бөлмеде.
Қатарға тізілген:
Гаражда – көліктер,
Үйшікте – күшіктер.
Ұйқыны келтіріп
Жайылған төсектер.
Жамылып көрпесін
Жантайды еліктер.
Кірпікке тамшылап,
Ұйқымыз ілінді.
Түнсұлу аялап,
Ән-күйді ұсынды.

	
	"Біз жинақылықты қалай сақтаймыз".
Мақсат-міндеттер: топтағы ретсіздікті байқауды үйрету.
(еңбек іс-әрекеті)
	Еңбекке баулуға арналған тапсырма: дымқыл шүберекпен орындықтың шаңын сүрту.
Мақсат-міндеттер: балаларды қарапайым еңбек әрекетін орындауға араластыру.
(еңбек іс-әрекеті)
	Еңбекке баулуға арналған тапсырма: үлескедегі бұтақтарды жинаймыз.
Мақсат-міндеттер: қарапайым тапсырмаларды орындауды үйрету.
(еңбек іс-әрекеті)
	Еңбек дағдыларын дамытуды жалғастыру: ойын бұрышындағы өз орнында тұрмаған ойыншықтарға назар аудару, оларды атап, орындарына жинау.
Мақсат-міндеттер: қарапайым еңбек дағдыларын қалыптастыру.
(еңбек іс-әрекеті)
	Еңбекке баулуға арналған тапсырма: табиғат бұрышындағы, бөлме өсімдіктерінің жапырақтарын сүрту.
Мақсат-міндеттер: еңбек дағдыларын дамытуды жалғастыру, өсімдіктерге күтім жасау.
(еңбек іс-әрекеті)

	Таңғы гимнастика
	(дене тәрбиесі)
№16-таңғы гимнастика кешені
1. Бір-бірінің артынан жүру және жүгіру.
2. «Жалаушаны көрсетіңдер». 3 рет қайталау (сол қолмен қайталау)
Б.қ.: аяқ арасы алшақ қойылған, оң қолдағы жалаушаны төмен ұстау. Жалаушаны көтеру, сермеу, қарау, төмен түсіру.
3. «Жалаушаны тықылдат». 3 рет қайталау.
Б.қ: сол қалып. Еңкею, жалаушаның таяқшасын еденге тықылдату, тік тұру.
4. Бір-бірінің артынан жүгіру. Бір-бірінің артынан тыныш жүру.

	Гигиеналық шаралар
	Сумен жуыну. Өз бетінше жеке орамалмен құрғатып сүрту. Шектеу шараларына байланысты залалсыздандыру үшін қосымша санитарлық талаптар қойылған болса орындау. Қажеттілігіне қарай, балаларға көмектесу арқылы өз-өзіне қызмет ету дағдыларын жетілдіру (педагогтің көмегі, бір-біріне көмектесу).

	Таңғы асқа дайындық
	(қоршаған әлеммен таныстыру, мәдени-гигиеналық дағдылар)
Балалармен бірге ойыншықтарды орнына жинау; тазалыққа баулу. Тамақтанар алдында қол жуу ережесін сақтап жуғызу; өз орамалын қолдануға дағдыландыру.

	Таңғы ас
	Көркем сөз:
Қомағай қоңыр аю,
Нанды шашып жеп отыр.
Түсінбедік бір сөзін,
Аузы нанға толып тұр.
Сөйлемей іш тамақты,
тарсылдатпа табақты.
(мәдени-гигиеналық дағдылар)

	Тәрбиеші
мен
балалардың
еркін
әрекеті
	Қуаныш шеңбері.
(қоршаған әлеммен таныстыру)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; қоршаған объектілерге, топтастарға көңіл аудартып, жылы шыраймен қабылдауға тәрбиелеу.
Қане, достар қуанайық.
Қуанайық құстарға да, Күнге де, (Балалар қолдарын жоғары көтереді)
Қуанайық жымың қаққан көздерге. (Бір-біріне қарап жымияды)
Бүкіл әлем қуансын бізбен бірге, (Қолдарын екі жаққа қарай ашады)
"Қайырлы таң!" деп, айтамыз біздер Сізге! (Барлығы қолұстасады)
"Қайырлы таң!" ата-анамыз, Сіздерге!
"Қайырлы таң!" қалады тағы бізбенен!
«Біздің топтағы ойыншықтар» тақырыптары бойынша әңгімелесу.
(тіл дамыту және көркем әдебиет)
Мақсат-міндеттер.
	Қуаныш шеңбері.
(қоршаған әлеммен таныстыру)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; дене мүшелерін қабылдап тануға тәрбиелеу.
- Қайырлы таң, көздерім (Қабақты сипау)
- Сендер ояңдыңдар ма? (Үлкен және сұқ саусақтан "дүрбі" жасау)
- Қайырлы таң құлағым! (Алақанмен құлақты сипау)
- Сендер ояңдыңдар ма? (Саусақтарды кең ашып, құлаққа тигізу)
- Қайырлы таң, қолдарым! (Екі қолды кезек-кезек сипау)
- Сендер ояңдыңдар ма? (Қол шапалақтау)
- Қайырлы таң, күн! (Қолды жоғары созу)
- Мен ояңдым! (Басты жоғары көтеру)
	Н. Әлімқұловтың "Ойыншықтар" өлеңін драматизациялау.
(тіл дамыту және көркем әдебиет)
Мақсат-міндеттер: балалармен өлең жолдарын еске түсіру; өлеңнің бір шумағын есте сақтауға көмектесу; тәрбиешінің өлең оқу кезінде балалардың сөздерді (жарты дауыста) қайталау талпыныстарын ынталандыру.
Біздерде бар қуыршақ,
Бұзау, қозы, құлыншақ.
Ойыншықтар тыңдайды,
Ақыл айтсақ, бұйырсақ,
Қуыршақтар ұйықтайды.
Айтқаныңнан шықпайды.
Бұзау, қозы құлыншақ.
«Ұйықта» десең, ұқпайды.
Тыңдамайды ұрысса,
Осылары дұрыс па?
Тентектігін қоймаса,
Тұрғызармын бұрышқа.
	Сәлемдесу ойыны: "Менің көмекшілерім".
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; дене мүшелерін қабылдап тануға тәрбиелеу.
Мынау – менің жүрегім,
Бәрі осыдан басталған,
Мынау – басым ақылды.
Бәрін осы басқарған.
Мынау – менің оң қолым,
Мынау – менің сол қолым.
Барлық істі атқарған.
Ойыншықтар бейнеленген иллюстрацияларды қарау.
(сурет салу, тіл дамыту және көркем әдебиет)
Мақсат-міндеттер. Ойыншықтардың түсін, пішінін, қалай ойнауға болатынын анықтау, атауларын айтқызу.
	"Бақ-бақ" тыныс алу жаттығуы.
(дене тәрбиесі, тіл дамыту және көркем әдебиет)
Мақсат-міндеттер: балалардың артикуляциясын, тыныс алу мүшелерін дамыту.
- Бақбаққа, оның үлпілдек күлтешілерін қозғау үшін үрлеңдерші, бірақ ұрттарына ауа толтырып алмауға тырысыңдар.
«Көңілді саусақтар» саусаққа арналған жаттығу.
(дене тәрбиесі, тіл дамыту және көркем әдебиет)
Мақсат-міндеттер.
Қолдың ұсақ моторикасын, жағымды эмоцияларды дамыту, өздеріне сенімділікті арттыру.
Педагог балаларға тақпақты мәнерлеп оқып отырып, мәтінде айтылған қимылдарды жасатады.
Оң қолымда бес саусақ (оң қолдың саусақтарын көрсету)
Сол қолымда бес саусақ (сол қолдың саусақтарын көрсету)
Бәрін қоссақ – он саусақ (екі қолдың саусақтарын қосу)
Оң аяқпен секіремін (екі аяқпен кезек секіру)
Сол аяқпен секіремін (бір орында жүру)

	
	Дене тәрбиесінен ойын-жаттығулар
"Жазғы гүлдер тамаша!"
Мақсат-міндеттер: Балаларды тура және айналма текшелерді айналып жүгіру жаттығуларын жасауды үйрету; балалардың жүру және жүгіру қимылдарын бақылап, қайталап көрсетуге машықтандыру; тура және айналма жолмен жүгіру барысында жылдамдық, ептілік дағдыларын дамыта отырып, балаларда жағымды эмоциялық көңіл-күй туындату.
	Тіл дамыту және көркем әдебиеттен ойын-жаттығулар
"Жылқы мен бұғы" ертегісі
Мақсат-міндеттер: Балаларға ертегіні әңгімелеп беру, мұқият тыңдауға үйрету; ертегі мазмұнын өз ойларымен толық жеткізе білуге; үй жануарлары мен жабайы аңдарды ажырата алу дағдыларын дамыту; сөздік қорын молайту, байланыстыра сөйлеу іскерліктерін жетілдіру; өз құрбыларымен тату, достарына адал болуға тәрбиелеу.
	Қоршаған әлеммен таныстырудан ойын-жаттығулар
"Гүл шалғыны"
Мақсат-міндеттер: Дала гүлдері туралы ойларын жинақтау; гүлдердің әсемдігіне назарларын аудару; есте сақтау қабілетін, сөйлеу қабілетін дамыту; табиғатқа деген сүйіспеншілікке тәрбиелеу.
	Сурет салудан ойын-жаттығулар
"Менің көңілді добым"
Мақсат-міндеттер: Шармен бастыру тәсілі арқылы доптың мәнерлі бейнесін жасауға үйрету; балаларға бояуды шарға жағу әдісі жайлы білім беру; бір-бірінен қашық аралықта бастырма жасау біліктіліктерін дамыту; ой-өрістерін, ұсақ қол моторикасын дамыту; педагогпен және құрдастарымен бірлесіп жұмыс жасауға қызығушылықтарын тәрбиелеу.
	Музыкадан ойын-жаттығулар
"Гүлдер мерекесі"
Мақсат-міндеттер: Балалардың педагогпен бірге көңілді әндер айту қабілетін дамыту; кейіпкерлер қозғалысында ойын мазмұнын дұрыс жеткізе білуді қалыптастыру. Музыка мен қимылдардың мәнерлілігін қабылдау қабілетін жетілдіру; музыканы және қимылдарды қабылдаудың тұтастығын дамыту.

	Серуенге дайындық
	(мәдени-гигиеналық дағдылар, қоршаған әлеммен таныстыру)
Балаларды өз шкафтарын танып, белгілі бір ретпен киініп-шешінуге, әртүрлі ілгектерді қолдана білуге баулуды жалғастыру. Киіміндегі олқылықты байқап, оны өз бетінше немесе ересектердің көмегімен ретке келтіруге, қажет кезде көмек сұрауға, серуенге дайын екенін білдіруге үйрету.
Серуенге шығар алдында қауіпсіздік жөніндегі нұсқаулар: "дұрыс", "дұрыс емес", "қауіпті" түсініктерін, серуенде сумен және құммен ойындарда қауіпсіздік ережелерін бекіту, лас суды ішпеу, құмды шашпау, тастарды лақтырмау, бас киімді шешпеу жайында қайта ескерту. Өз қажеттері туралы дереу педагогке айтуды ұсыну.

	Күндізгі серуен
	Гүлдеп тұрған өсімдіктерді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды кейбір гүлдейтін өсімдіктермен таныстыру. Олардың құрылымын талдау, гүлінің пайдасы жайлы айту. Гүлдерді аялауға тәрбиелеу.
Өсімдікті қарастыру, гүлдің түсін, пішінің, гүлдерінен басқа оларда не бар екенін сұрау. Балаларды гүлдерді аялауға, баспауға, үлкен гүл шоғын жұлмауға үйрету.
Көркем сөз.
Ерте тұрып күнде,
Су құямын гүлге.
Жайнайды гүлім,
Құлпыртып түрін.
"Гүлдер мен аралар" қимыл-қозғалыс ойыны.
(дене тәрбиесі)
Мақсат-міндеттер: балаларды сигнал бойынша жұптарға жиналуға және жан-жаққа тарап жүгіруге дағдыландыру.
Құралдар: таратпалы маскалар: гүлдер мен аралар.
"Жалаушаға қарай жүгір" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл қимылды ойындар ойнауға ынталандыру. Балалардың ойынға қызығушылығын дамытуға ықпал ете отырып, негізгі қимылдарды (жүгіруді) жетілдіру; педагогтің белгісі бойынша ғана әрекет етуге, түстерді ажыратуға баулу. Қауіпсіздікті қадағалау.
"Аттап өт" қимыл-қозғалыс ойыны.
(дене тәрбиесі)
Мақсат-міндеттер: балаларда алға жылжып екі аяқпен секіру қабілетін дамыту. Белгі бойынша әрекет ету, ұзындыққа және биіктікке секіруге, тез жүгіруге жаттықтыру.
Балалардың шығарылған материалмен дербес ойын әрекеті.
Шығарылатын материал: күрекшелер, сыпырғыштар, қырғыштар, қалыптар.
Еңбекке баулуға арналған тапсырма: серуеннен кейін ойыншықтарды жуу. Мақсат-міндеттер: балаларды қарапайым еңбек түрлеріне баулу.
Кинетикалық құмнан тұрғызылған "Құм қалашығы"
Балалардың еркін ойындары.
	Түймедақты бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды кейбір гүлдейтін өсімдіктер: түймедақпен таныстыру. Олардың құрылымын талдау, гүлінің пайдасы жайлы айту. Гүлдерді аялауға тәрбиелеу.
Негізгі мазмұны: Балаларға түймедеқты қарастыруды ұсыну. Түймедақтың түсіне назар аудару: күлтешелері ақ, ортасы сары. Сабағы биік, жапырақтары ұзыншақ келген.
Көркем сөз.
Гүлге айналып құлпырып,
Түрлі-түсті бояулар.
Киіп сары көйлегін,
Бақбақ гүлі оянар.
Қалықтайды ұлпасы,
Ақ періште сияқты.
Нәзік желмен ұшып жүр,
Таңғажайып гүл басы.
(Д. Қ Бұланбаева)
"Тауық пен балапандар" қимыл-қозғалыс ойыны.
(дене тәрбиесі)
Мақсат-міндеттер: балаларда қимыл-қозғалысты белгі бойынша орындау біліктілігін дамыту; әртүрлі бағытта жүгіру мен еңбектеуді жаттықтыру.
"Көлшіктен өт" қимыл жаттығуы.
(дене тәрбиесі)
Мақсат-міндеттер: балаларда тепе-теңдікті, ептілікті, көзбен мөлшерлеуді дамыту.
Еңбек әрекеті: жерге түскен жапырақтарды жинау.
Мақсат-міндеттер: тазалыққа тәрбиелеу.
Балалардың шығарылған материалмен дербес ойын әрекеті.
Шығарылатын материал: күрекшелер, шелектер, қалыптар, жыл мезгілдеріне сәйкес киінген қуыршақтар, машинкалар.
"Қуыршақты тамақтандырамыз" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Заттық-бағдарлық әрекеттерді (қарау, тигізу), белгілі бір объектіге арналған нақты әрекеттерді (қуыршақты тамақтандыру) орындауға баулу. Сөз тіркестерін құра білуге (зат есім + етістік) ынталандыру. Балаларды бесік жырларын тыңдауға үйрету. Оқып беруді ойыншықтарды көрсетумен сүйемелдеу.
"Дана ботқаны жемейді".
Дана ботқаны жемейді,
«Тауыса алмаймын», - дейді.
Дана, басқалардан қалма,
Анаңның мазасын алма.
Қане, қасықты ұстайық,
Дәмді асты тауысайық. (Д. Ахметова)
	Құмды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың құм туралы түсініктерін кеңейту, оның қасиеттерімен таныстыру; құмның қандай болатынын өз бетімен зерттеуге қызығушылықтарын ояту. Педагог балаларға құмнан әртүрлі пішіндер – дөңгелек, бәліш, формочка арқылы мүсін жасау ұсынады.
Д. Ахметова
Құрғақ құмды
Аламын қалақпен,
Құм тұрмайды, шашылады, әттең,
Үйіледі төбешікке.
Құм ылғалды болса –
Жабысқақ болады екен,
Пішінін сақтайды,
Салған формаға сыйып әбден.
Құм қасиеттері:
Құрғақ құм – борпылдақ, шашылып кетеді, ал дымқыл құм – берік, салынған форманың пішінін сақтай алады. Құмнан "бәліш", "торт", "төбешік-үйшік" жасауға болады.
Құмда сурет салу таяқшамен: «Құмға сурет салып көрейік».
(сурет салу)
Балалар таяқша арқылы шеңбер, үйшік және басқа пішіндерді құмға салады.
«Мысық пен тышқандар» қимылды ойыны.
(дене тәрбиесі)
Мақсат-міндеттер: балаларды еңбектеуге (немесе бір жерден өтуге) үйрету; белгіге әрекет етуге, өлең жолына сәйкес қозғалыс жасауға дағдыландыру.
«Кедергілерден аттап өту» қимылды ойын-жаттығуы.
(дене тәрбиесі)
Мақсат-міндеттер: заттардан аттап өтуге жаттықтыру, тепе-теңдік сақтауға үйрету; бұлшықеттерді, вестибулярлық аппаратты дамыту.
Құрал-жабдық: аттап өтуге арналған заттар, ойыншық-бейне.
Өздігінен ойналатын ойындар.
Балалар далаға шығарылатын құралдармен ойнайды.
Ересек адамның еңбек әрекетіне еліктеу, тапсырма беру:
Ойын алаңындағы құралдарды, құмнан, шөптен тазарту.
Мақсат-міндеттер: үлкенге көмектесуге ниет қалыптастыру, үлгі бойынша әрекет етуге, бірлесе жұмыс істеуге үйрету.
"Құрылысшылар" сюжетті-рөлдік ойыны.
(қоршаған әлеммен таныстыру, тіл дамыту және көркем әдебиет)
Шығарылатын материал, балаларды алмастыру заттарын қолдануды, құмнан құрылыс нысанын жасап, оны ойнауды үйрету.
	Аула тазалаушының еңбегін бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттері. Ересектердің еңбегіне қызығушылықты арттыру. Аула тазалаушының әрекеттерді қалай орындап жатқанына балалардың назарын аудару: күрек пен сыпырғышты қолдану, аула тазалау ісін байқату. Ересектердің сөзін түсінуге, қарапайым сұрақтарға (Не? Не істейді?) жауап беруге ынталандыру. Ересектерге көмектесу ниетін қолдау.
Қ. Мырза Әли "Көше тазалаушы".
- Таныссың ба, бала, менің ісіммен,
Көшелерді сыпыратын кісі мен.
Қалған-құтқан нәрселерді жұғымсыз
Сыпырғышым сыпырады тынымсыз.
Ескі-құсқы шүберекті, сүйекті,
Қораптарды, түймелерді, тиекті.
Шиқылдаған екі жақты арбамен
Апарам да аударамын орға мен.
Еңбек тапсырмасы: құмды бір жерге үйіп, шелектерге салып, құмсалғышқа апару.
Мақсаты: қарапайым еңбек әрекеттерін орындауға баулу.
"Ұшақтар" қимыл-қозғалыс ойыны.
(дене тәрбиесі)
Мақсаты: балаларды белгі бойынша қимылдарын өзгеруге: алаң кеңістігін пайдаланып, бірін-бірі түртпей, жүгіруге және бір-біріне жақын бір жерде отырып, демалуға - машықтандыру; ұшақ қимылына еліктеуге ынталандыру; зеректікке, ұйымшылдыққа тәрбиелеу.
Педаготің балаларға берілетін белгі командалары: "Ұшақтар, моторларды жүргізейік!" (екі қолды алға қойып, өзара айналдыру), "Қане, ұшайық!" (екі қолды екі жаққа жайып, түзі ұстап жүгіру), "Ұшақтар, аэродромға қонайық!" (бір-біріне жақын жерге отыру, қолдарды екі жақтарға созып, түзу ұстау).
"Құлыншақтар" қимыл-қозғалыс ойыны.
(дене тәрбиесі)
Мақсат-міндеттер: балаларды жан-жаққа сигнал бойынша шашырап секіріп, жүгіріп жүруге ынталандыру; нұскауларға зейінді болуға бейімдеу.
Құмда саусақпен сурет салу: “Жасыл шөп”.
Мақсаты: балаларды ұзын, қысқа сызықтар жүргізу арқылы шөптің суретін салуды үйретуді жалғастыру.
Доппен ойындар.
Мақсат-міндеттер: қимыл-қозғалыс белсенділігін дамыту.
	Бақбақты бақылау. (қоршаған әлеммен таныстыру, тіл дамыту және көркем әдебиет)
Мақсат-міндеттер: балаларда гүлдеп тұрған бақбақ жайлы қарапайым түсінікті дамыту; өсімдіктер әлеміне деген қызығушылықты арттыру.
Балаларды гүлдеп тұрған бақбақты танып, атауға жетелеу. Сөздік қорларын сын есімдермен молайту (сары, күн сияқты алтын түстес) өсімдіктерді аялауға тәрбиелеу.
Үлбіреген бақ-бақ,
Үлпілдеген аппақ.
"Уф", - десем, бақ-бақ,
Ұшасың ғой қаптап.
"Балапандар мен күшік" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Балаларды еліктеу қимылдарын жасауға ынталандыру; ойын желісіне, белгі бойынша бірінің соңынан бірі баяу жүру және бір бағытта жүгіру қабілеттерін жетілдіру; кеңістікті бағдарлау, зейін қабілеттерін, жағымды эмоцияларды дамыту.
Біз көңілді балапан үйректерміз,
Балпаң, балпаң етіп жүреміз.
Күшік келіп үрісе -
Жан-жаққа жылдам жүгіреміз.
Педагог балаларды, балапандарға жақсы еліктегендері үшін, мақтап жүреді.
"Көбелекті гүлге қондыр" ойыны.
(дене тәрбиесі)
Мақсат-міндеттер: сигнал бойынша алаңда жайылып жатқан гүлдердің кескіндеріне бір көбелектің бейнесін түстеріне сай қондыруға дағдыландыру; түстерді қабылдау, зейін, ойлау, кеңістікті бағдарлау қабілетін дамыту.
Құралдар: негізгі түстерге боялған көбелектер мен гүлдердің қағаздан кескіндері.
Еңбекке баулуға арналған тапсырма: ойын жабындысын сыпыру.
Мақсаты: қарапайым еңбек дағдыларын қалыптастыру, тазалыққа тәрбиелеу.
Дербес ойын әрекеті.
Құмнан тоқаш жасауды үйрету, таяқшамен құмда сурет салу, доп ойнау. Балаларды тек өз үлескелерінде серуендеуді, ойнауды үйрету. Олардың қозғалыс белсенділігін байқау.

	Серуеннен оралу
	(мәдени-гигиеналық дағдылар, қоршаған әлеммен таныстыру)
Балаларды топқа тәртіппен кіруге машықтандыру; белгілі бір ретпен киіну және шешіну, әртүрлі ілгектерді қолдана білу әрекеттерін қадағалау; киіміндегі олқылықты байқау және оны өз бетінше, ересектердің көмегімен ретке келтіруге үйретуді жалғастыру.
Тыныш, тыныш, тыныштық..,
Біз серуеннен оралдық.
Тобымызды көрген кезде,
- Алақай! - деп қуандық. (Дина Ахметова)

	Гигиеналық шаралар
	Ересектің бақылауымен бетін, қолдарын ластанған кезде және тамақтың алдында өз бетінше жуу, беті мен қолын жеке орамалмен құрғатып сүрту, ересектің көмегімен өзін ретке келтіру. Жеке заттарды (қол орамал, орамал, тарақ, түбек) қолдануға баулу.
Қанеки, жеңді түрейік,
Қолды жуып, күлейік.
Құрғақтап сүртіп қолды,
Орамалды орнына ілейік.

	Түскі асқа дайындық
	(мәдени-гигиеналық дағдылар)
Қажет болса, тамақтанар алдында балалармен бірге ойыншықтарды орнына жинау, қолдарын жуғызу.

	Түскі ас
	(мәдени-гигиеналық дағдылар)
Мәдени-гигиеналық шаралар: балаларды қарапайым тапсырмаларды орындауды үйретуді жалғастыру: майлықтарды үстелге қою, қасықтарды тарату. Берілген тапсырманы жауапкершілікпен орындау. (мәдени-гигиеналық дағдылар)

	Күндізгі ұйқы
	(мәдени-гигиеналық дағдылар, тіл дамыту және көркем әдебиет)
Мақсат-міндеттері: балалардың жайлы ұйқысына жағдай тудыру.
Баланың психофизикалық әлеуетін қалпына келтіру. Желдету. Тыныштықты сақтау.
"Әлди-әлди" әні.
Көзімнің ағы-қарасы,
Жүрегімнің парасы,
Уайым-қайғы ойлатпас,
Көңілімнің сапасы.
Айналайын, шырағым!
Көлге біткен құрағым!
Маңдайдағы құндызым,
Аспандағы жұлдызым.

	Ұйқыдан тұру
	Оятпақ жаттығулары.
"Көңілді аяқтар"
Аяқтарды биік көтер, міне былай,
Топ, топ, топ!
Көңілдірек! Биігірек! Міне былай:
Хоп, хоп, хоп!
Қоңыраулар сыңғыр-сыңғыр,
Қатты-қатты, сылдыр-сыңғыр!
Шап жүйрігім, шап-шап,
Тпру - ру -у, тұлпарым:
Тоқтат! Тоқтат!
Мәдени–гигиеналық дағдылар жайлы білімдерін бекіту.
(дене тәрбиесі)

	Бесін ас
	Міне қасық, міне ас,
Тамақтантан ешнәрсе қалмас.
Тамақты тауысқаннан кейін, үстелден тұру, орындықты жылжыту, алғыс айту. (мәдени-гигиеналық дағдылар)

	Тәрбиеші
мен
балалардың
еркін
әрекеті
	"Гүлдер" музыкалық ойыны.
Мақсат-міндеттер: балаларды музыка ырғағына сай қимылдауға машықтандыру; эстетикалық сезімдерін дамыту.
(музыка)
	"Шөптегі бақбақ" түрту әдісімен сурет салу.
(сурет салу)
Мақсат-міндеттер: балалардың тәстүрден тыс сурет салу техникасын игеру мүмкіндіктерін жетілдіру; бақбақ туралы түсініктерін нығайту.
Сурет салу барысында балалар бақбақтың суретін сары бояумен қылқаламды күрт тигізіп, оны бірден көтеріп алу арқылы салады.
"Бақбақ"
Күннің нұры - алтын дақ,
Сары басты бақбақ
Жаулап алды шалғынды.
Неткен ғажап! Пах-пах!
Күннің нұрын жинаған,
Тамырға күш жұмсаған
Бақбақ ертең қартаяр,
Аппақ болып сондықтан. (Дина Ахметова)
	"Қоян қайда?" дамытушы ойыны.
(тіл дамыту және көркем әдебиет)
Балаларды қоян ойыншығының қайда жасырынғанын байқату, отырған орнын "әне", "міне", "анда", "бұнда", "бар", "жоқ" сөздерін қолдануға ынталандыру; жағымды әсер алуға мүмкіндіктер жасау.
Шарты: ойын бөлмесінде жасырынған қоянның орнын, белгілі сілтеу есімдіктерін айтып атау.
- Қоян қорқақ,
Ұзын құлақ.
Бұта түбінде,
Қасқырға көрінбей,
Ақ қарда жатыр,
Тыныш қана, үндемей.
Д. Ахметова
	"Ұмытшақ сатып алушы" ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың гүл туралы түсініктерін тиянақтау; сөйлеу қабілеттерін дамыту.
Сатып алушыға гүл сатып алу қажет, бірақ ол гүлдің атын ұмытып қалыпты. Ол сол гүлді сипаттайды, ал сатушы сипаттамасы бойынша танып, суретін көрсету керек. Барлығын бірге тексереміз
- Раушан – бақшада өседі, сабағында тікендері бар, ол қызыл, ақ, сары болады.
- Бәйшешек – көктемгі алғашқы ақ түсті гүл, Қызыл кітапқа енгізілген және т.с.с.
Құралдары: гүлдердің суреттері.
	"Гүл шоғын жина" ойыны.
(сенсорика)
Мақсат-міндеттер: балаларды ұсақ бөлшектерден тұтас бейнені құрастыруға тарту.
Әр баланың алдында — құмырадағы гүдердің сұлбасы жатады, жаңында түрлі-түсті гүлдердің сұлбалары жатады, олардың арасынан құмырадағы гүлдердің түстеріне ұқсастарын таңдап алып, гүл шоғын жинау керек. Тәрбиеші мен балалар гүл шоғын қарастырады, олардың түсін айтады. Ой, жарайсыңдар, барлықтарын маған көмектестіңдер. Менің әрқайсыларына сыйлықтарым бар.

	
	"Гүлдерді тізбекке сал" ойын-жаттығуы.
(сенсорика)
Мақсат-міндеттер: гүлдер туралы білімдерін тиянақтау; ойлау, ұсақ қол моторикасын жетілдіру.
Көркем сөз.
Қызыл, сары, көк гүлді,
Құшағыма жинадым.
Кімге сыйласам екен,
Бұл әдемі гүл шоғын?
Ортада бір бала тұрады.
"Гүлді қалай өсіру керек, айтып бер!" дидактикалық ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: гүлдердің өсу кезеңдеріндегі ретін білуге машықтандыру; ойлау қабілетін дамыту.
(Тақтада гүлді отырғызу кезендері бейнеленген карточкалар орналастырады).
Құралдары: гүлдердің өсу кезеңдерін сипаттайтын суреттер.
	"Жазғы гүлдер" тақырыбына әңгімелесу.
(тіл дамыту және көркем әдебиет)
Мақсат-міндеттер: гүлдер туралы білімдерін жетілдіру.
- Балалар, сезесіңдер ме, айналада қандай жағымды иіс?
- Бұл ненің аңқыған иісі екен?
Әңгімелесуге арналған сұрақтар:
- Гүлдер не үшін керек?
- Бақша гүлдері қайда өседі?
- Бақша гүлдерін атаңдар.
- Дала, орман гүлдері қайда өседі?
- Дала және орман гүлдерін атаңдаршы.
- Бақтағы гүлдерге кім күтім жасайды?
- Біз гүлдерге қалай күтім жасаймыз?
- Гүлдердің қандай пайдасы бар?
- Ал біздің топта дала немесе орман гүлдері өседі ме?
- Олар неге солай аталады?

	Суды бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: су құйғыштан аққан судың жерге сіңіп, жоғалуын байқатып, өсімдіктердің тамырларына өте қажет екендігін түсіндіру; судың бұлтта бар екендігіне, жаңбыр болып, жерге тиетініне көз жеткізу; байқағыштыққа, ұғымталдыққа тәрбиелеу.
"Гүлдің сабағы" таяқшалармен жаттығуы.
(қоршаған әлеммен таныстыру, сенсорика)
Мақсат-міндеттер: гүлдер туралы білімдерді тиянақтау; ұсақ қол моторикасын дамыту; көзбен көру, есте сақтау қабілеттерін жетілдіру.
- Балалар, таяқшаларды гүл сабағының орнына орналастырыңдар. Біркелкі гүлдерді тауып, көрсетіңдер.
	"Гүлдер" саусақ жаттығуы.
(тіл дамыту және көркем әдебиет)
Мақсат-міндеттер: балалардың тақпақты мәнерлеп оқуға, мазмұнына сай қимылдарды жасауға машықтандыру; сөйлеу мәнерін, ұсақ қол моторикасын жетілдіру.
Біз гүлдерше өсеміз (Саусақтарды жұдырыққа тию)
Жапырағы жайқалған, (Алақанды ашу)
Сабақтары салалы, (Алақанды ашып, жабу)
Желмен бірге ырғалған. (Саусақтарды ары-бері қимылдату)
"Қоңыздар" қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүру, жүгіру) жетілдіру. Балаларды жан-жаққа шашырап жүгіруге, белгі бойынша бағытты өзгертуге, зейінділік танытуға жаттықтыру.
Қоңыздарым, құстардай
Қанат жайып, ұшыңдар!
Ұшып-ұшып болсаңдар,
Шөпке жылдам қоныңдар!
Зу-зулатып, жыбырлап,
Тізу жолмен қыбырлап,
Демалыңдар, тоқтаңдар,
Тыныштықта ұйықтаңдар. (Д. Ахметова)
	"Көбелек қай гүлге қонды?" ойыны.
(қоршаған әлеммен таныстыру, сенсорика)
Мақсат-міндеттер: балалардың гүлдер туралы түсініктерін пысықтау; гүлдерді атауға дағдыландыру.
Құралдар: қызғалдақ, бақбақ, түймедақ, көбелектің суреттері.
Балалар гүлдер жайлы айтады.
- Мынау қандай гүлдер алаңқайы? (Түймедақ),
- Ал алаңқай ше? (Қызғалдақ).
- Балалар, басқа алаңқайға барайық.
Барельеф тәсілі бойынша мүсіндеу «Әдемі гүлдер».
(мүсіндеу)
Ермексаздан бөліктер бөліп алыңдар, оларды суретке бастырып, ермексаздың үстіне гүлді қойып, саусағыңызбен мықтап басыңыз.

	Серуенге дайындық
	Мақсат-міндеттер: шкафтан далаға киетін аяқ киімін алу дағдысын қалыптастыру, көмек сұрау кезінде сөзбен өтініш білдіруге үйрету, қабылдау бөлмесінде өзін-өзі ұстауға үйрету.
Жазғы серуен кезіндегі ережелер:
- серуен кезінде бас киім немесе орамал тағу;
- ыстық ауа-райында, көлеңкеде ойнау (үлеске төбелдірігінде);
- күнге тіке қарамау, себебі бұл көру қабілетін нашарлатуы мүмкін;
- серуендеу кезінде әркім өз жеке стақанынан тек қайнатылған су ішуге болады;
- серуен кезінде жемістерді (алма және т.б.) жеуге болмайды, өйткені қол кір болады және оларда ауру тудыруы мүмкін микробтар көп.
	"Біз серуенге қалай киінеміз".
Мақсат-міндеттер: киім-кешек, аяқ киім, бас киім атауларын және қолданысын нақтылау.
“Бедерлі жолдармен” ойын жаттығуы.
Мақсат-міндеттер: асфальтта сызылған бедерлі сызықтармен жүруді жаттықтыру.
	"Киіну, шешіну".
Мақсат-міндеттер: түймені тағу және ағыту, жапсырғыш тағындыларды ашып, жабу біліктіліктерін бекіту, түймелеудің басқа түрлерін қолдануға жаттықтыру, киіну бөлмесінде әдептілік ережелерін сақтауды, қажет жағдайда көмек сұрауды, сыпайы сөздерді қолдануды үйретуді жалғастыру.
	Ойын алаңында қимыл-қозғалыс ойындарын өткізу барысында:
- ойын шартын мұқият тыңда;
- ойынды тәрбиешінің белгісі бойынша баста;
- белгіленген жерде ғана ойна;
- лақтыру кезінде жолдасына қарай дәлдеме;
- белгіден кейін ғана допты лақтырып артынан жүгір;
- ойын кезінде бір-бірінді итерме.
Мақсат-міндеттер: балаларды ойындар барысында ережелерді сақтауға бейімдеу.
	"Тілалғыш түймелер мен баулар".
Мақсат-міндеттер: балаларда өзіне-өзі қызмет көрсету дағдыларын қалыптастыру, аяқ киімнің бауын тағуды үйрету, түймелеудің басқа түрлерін қолдануға жаттықтыру, (түймелер, жапсырғыштар, жүгіртпелер).

	Серуендеу
	Көліктерді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың көлік түрлері жайлы білімдерін бекіту; көлік түрлерін (жүк машинасы, мотоцикл, жеңіл машина) атауға бейімдеу.
Балалардың назарын жақын маңда тұрған көліктерге аудару. Машина бөліктерінің атауларын бекіту.
"Жолда" қимыл-қозғалыс ойыны.
(дене тәрбиесі)
Мақсат-міндеттер: сөз бен қимыл-қозғалыс координациясын, шығармашылық қиялдарын дамыту; кейбір дыбыстарды дұрыс дыбыстауды меңгерту.
"Машиналар жолмен келеді.
- Ш-ш-ш!
"Трамвай" қимыл-қозғалыс ойыны.
(дене тәрбиесі)
Мақсат-міндеттер: балалардың қозғалысын басқа ойыншылардың қимылдарымен үйлестіре отырып, жұппен қозғалу қабілетін дамыту; түстерді тануға және оларға сәйкес қимыл-қозғалыстарын өзгертуге үйрету.
"Көлшіктен өт" қимыл-қозғалыс ойыны.
(дене тәрбиесі)
Мақсат-міндеттер: балаларда орнынан ұзындыққа секіруде тепе-теңдік сақтап, ептілік, көзбен мөлшерлеу сезімдерін дамыту.
Шығарылған материалмен дербес ойындар.
Еңбекке баулуға арналған тапсырма: үлескені қоқыстардан тазалау.
Мақсат-міндеттер: тазалыққа тәрбиелеу.
	Жолжелкенді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды кейбір гүлді өсімдіктермен таныстыру; гүлдерді аялауға тәрбиелеу.
Олардың құрылымын талдау, гүлінің пайдасы жайлы айту.
Жол бойында өсіп тұрған өсімдіктермен таныстыру. Олардың көбі емдік өсімдіктер: қалақай, жолжелкен.
- Балалар, жолжелкен деп неге атайды?
"Масаны ұста" қимыл-қозғалыс ойыны.
(дене тәрбиесі)
Мақсат-міндеттер: балаларда қимыл-қозғалыстарын көру белгісімен үйлестіру біліктілігін дамыту. Балаларды секіруге жаттықтыру (бір орында секіру).
"Торғайлар мен мысық" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнауға ынталандыру. Кеңістікті бағдарлау, бір-біріне тиіп кетпей ұжыммен бірге қозғала білу іскерліктерін дамыту. Белгі бойынша әрекет ете білу, секіру, жүгіру дағдыларын жетілдіру.
Балалардың шығарылған материалмен дербес ойын әрекеті.
Шығарылатын материал: күрекшелер, сыпырғыш, зембілдер, қалыптар, қарындаштар, қағаз беттері.
	Желді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға желді, жапырақтарға, шөпке, гүлдердің сабақтарына, жалауларға, бұлттарға қарап байқауға болатынын көрсету; желдің баяу және қатты соққанын байқауға дағдыландыру; зеректікке, табиғи құбылыстарға деген қызығушылықты арттыру.
Қыстырғыштармен ойын: "Гүлдер".
(сенсорика)
Мақсат-міндеттер: сенсомоторлық қабілеттерді жетілдіру.
Ұжымдық жаттығу: "Гүл отырғызу".
Мақсат-міндеттер: гүлді баптау амалдарын қалыптастыру; қарапайым еңбек дағдыларына бейімдеу.
Балалар қалақшалармен ұяшықтарға тары салады да, тырнамен тегістеп, тарыға жасанды гүлді тығындайды. Кейін су сепкімен суарады.
"Қорбаңдаған аюлар" ойын-жаттығуы.
(дене тәрбиесі)
Мақсат-міндеттер. Балаларды ересектермен бірге қимылдары жеңіл қимылды ойындар ойнауға ынталандыру. Қимылдарды үйлесімді орындауға, кейбір кейіпкерлердің қарапайым әрекеттерін жеткізе білуге үйрету (аю сияқты қорбаңдап жүру).
Айнала қалың орман,
Аюлар қорбаң-қорбаң,
Баяу басып жүреді,
Жидектерді тереді. (Д.Ахметова)
"Допты қақпаға тигіз" қимылды жаттығуы.
(дене тәрбиесі)
Мақсат-міндеттер. Балаларды допты тура бағытта 0,5-1,5 метр арақашықтыққа, "қақпа" астына домалатуға дағдыландыру; дәлдікке, ептілікке, зеректікке баулу.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
	Шыршаны бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: шыршаның ерекшелігі - инелері түспейтіні, қыс мезгілінде де жасыл болып тұратыны, оның батыл, суықтан қорықпайтыны жайлы түсініктерін дамыту. Шыршаға таңдану сезімін ояту, табиғаттың сұлулығын түсіне білуге тәрбиелеу.
Шырша, шырша, шыршамыз,
Ұнатамыз баршамыз.
Мереке қарсаңында,
Төрімізде тұрсаңыз.
Мәңгі жасыл көркемім,
Өсе берші көркейіп.
Неткен әсем, асылсың,
Жыл бойына жасылсың!
(Д. Қ. Бұланбаева)
Балаларға шыршада жапырақтардың орнына инелердің болған себебін түсіндіру; шырша инесі мен терек жапырағын көрсетіп, салыстыруға мүмкіндіктер жасау.
Шырша маңында ойыншықтармен жасырынбақ ойнауды ұсыну.
"Шыршадан да биік болып өсейік" қимыл жаттығуы.
(дене тәрбиесі)
Мақсат-міндеттер: бір орнында тұрып, биіктікке созылып секіру дағдыларын дамыту; балалардың вестибуляр аппаратын дамыту, күш-жигерін ұлғайту.
Жаттығудың неғұрлым қызықты өтуі үшін, балаларға қолдарын жоғары созып секіруді ұсыну.
«Құмырсқалар» ойын-жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, бірінің артынан бірі саппен жүруді, жүгіруді (негізгі қимылды) жетілдіру; кеңістікті бағдарлауды, қимылды үйлестіруді дамыту.
Еңбек тапсырмасы: гүлзарда өскен гүлдерді суару.
Мақсат-міндеттер: қарапайым еңбек дағдыларын қалыптастыру; қамқорлыққа тәрбиелеу.
	Ауладағы құстарды бақылау. Торғай
(қоршаған әлеммен таныстыру, тіл дамыту және көркем әдебиет)
Мақсат-міндеттер. Аулаға ұшып келетін құстарды (торғай, көгершін, қарға) бақылауға баулу. Оларды ажырату және атау, сипаттамалық ерекшеліктерін ажырата білу. Ересектердің сөзін түсінуге, қарапайым сұрақтарға (Не? Не істейді?) жауап беруге ынталандыру. Қауіпсіздік: құстарға жақындамауды ескерту.
«Торғай» саусақ жаттығуы.
(тіл дамыту және көркем әдебиет)
Торғай, торғай, (алақанды ашып-жабу)
Шиқ-шиқ! (екі қолды жоғары көтеру, қайта түсіру)
Қаптың аузын ашайын, (алақанды ашу)
Құстарға жем шашайын. (екі қолдың алақанын жан-жаққа сермеу)
“Менің көңілді добым…” қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ету; бір орында тұрып қос аяқпен секіруге, мәтінді мұқият тыңдап, мәтіннің соңғы сөз айтылған кезде ғана допты қуалауға ынталандыру. Қауіпсіздікті қадағалау.
"Кегльді қағып ал" жаттығуы.
(дене тәрбиесі)
Мақсат-міндеттер: допты тура бағытта домалатып, алшақ тұрған кегльді қағып түсіруге дағдыландыру; дәлдікке, ептілікке, зеректікке баулу.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.
Дербес ойын әрекеті.
Мақсат-міндеттер: ойыншықтармен жеке ойында қарапайым ойын желісі бойынша әрекеттер жасауға машықтандыру.

	Серуеннен оралу
	Қолды сабындау және түзу қимылдармен жууды үйретуді жалғастыру, қолды жуғаннан кейін сығуды үйрету. Қолдарын өз орамалдарымен сүртіп, орнына ілу біліктіліктерін бекіту.
"Балалар қолдарын жуады" тақырыбы бойынша иллюстрациялар қарастыру және сол бойынша әңгімелесу.
"Біз қолымызды қалай жуамыз" дидактикалық ойыны.
Мақсаты: қолды жуу дағдыларын жетілдіру.
Жаттамақ оқу: "Мөлдір су".

	Кешкі ас
	Алдыңдағы түскі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. (мәдени-гигиеналық дағдылар)

	Тәрбиеші
мен
балалардың
еркін
әрекеті
	Кітап бұрышында: өткен тақырыптар бойынша суреттерді қарау, сипаттап айту; ертегілерді есте жаңғырту, кейіпкерлердің сөздерін қайталау. (тіл дамыту және көркем әдебиет)
Музыкалық аспаптармен ойындар. Білім күніне арналған әндер тыңдату. (шығармашылық дағдылар, музыка)
Өнер бұрышында ойыншықтар тақырыбында сурет салу, мүсіндеу, жапсыру, құрастыру. (шығармашылық, сурет салу, мүсіндеу, жапсыру, құрастыру)
Қолдың ұсақ және ірі моторикасын дамытатын ойындар. (танымдық дағдылар)

	Үйге қайту
Ата-анаға кеңес
	"Бала үшін қандай спорт пайдалы?" тақырыбына әңгімелесу.
	Жеке кеңес: "Сіздің балаңыздың тамақтану мінезі".
	"Егер сіздің балаңыз ұяң болса" тақырыбына әңгімелесу.
	Әңгімелесу: "Баланың отбасындағы еңбек тәрбиесі".
	Кеңес: "Саябаққа (орманға) ұйымдасқан саяхат кезіндегі табиғатқа деген қызығушылықтарын тәрбиелеу".


